*Жоба*

ҚАЗАҚСТАН РЕСПУБЛИКАСЫНЫҢ

ЗАҢЫ

**Қазақстан Республикасының кейбір заңнамалық актілеріне волонтерлік қызмет, қайырымдылық, мемлекеттік әлеуметтік тапсырыс, стратегиялық әріптестікті іске асыруға арналған мемлекеттік**

**тапсырыс және үкіметтік емес ұйымдарға арналған гранттар**

**мәселелері бойынша өзгерістер мен толықтырулар енгізу туралы**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. 2008 жылғы 4 желтоқсандағы Қазақстан Республикасының Бюджет кодексіне:

53-баптың 1-тармағының 12) тармақшасы мынадай мазмұндағы он екінші абзацпен толықтырылсын:

«стратегиялық әріптестікті іске асыруға арналған мемлекеттік тапсырысты орындауға жұмсалатын шығыстар.».

2. 2015 жылғы 29 қазандағы Қазақстан Республикасының Кәсіпкерлік кодексіне:

78-баптың 2-тармағы мынадай редакцияда жазылсын:

«2. Мемлекет кәсіпкерлік субъектілерінің қайырымдылығын осындай қызметті жүзеге асыратын, қайырымдылықты дамытуға елеулі үлес қосқан кәсіпкерлік субъектілеріне Қазақстан Республикасының Президенті бекітетін тәртіппен мемлекеттік наградалар, сондай-ақ қайырымдылық саласындағы уәкілетті орган бекітетін тәртіппен құрметті атақтар белгілеу және беру арқылы ынталандырады.».

3. 2015 жылғы 23 қарашадағы Қазақстан Республикасының Еңбек кодексіне:

1) 35-баптың 9) тармақшасындағы «шешімі жұмыскердің еңбек қызметін растайтын құжат болуы мүмкін.» деген сөздер «шешімі;» деген сөзбен ауыстырылып, мынадай мазмұндағы 10) тармақшамен толықтырылсын:

«10) волонтерлік немесе қайырымдылық ұйымның қолы қойылған және мөрімен куәландырылған, волонтерлік қызметтің немесе қайырымдылықтың кезеңі мен түрі көрсетілген волонтерлік қызметті немесе қайырымдылықты жүзеге асыру туралы мәліметтерді қамтитын анықтама жұмыскердің еңбек қызметін растайтын құжат болуы мүмкін.

Волонтерлік қызметті немесе қайырымдылықты жүзеге асыру туралы мәліметтерді қамтитын анықтама бос лауазымдарға сәйкес келетін бағыттар бойынша жұмыскерлерге қойылатын біліктілік талаптарын растау үшін қолданылады.»;

2) 139-баптың 2-тармағы мынадай редакцияда жазылсын:

«2. Конкурсты бос лауазымы бар мемлекеттік мекеме, қазыналық кәсіпорын ұйымдастырады және өткізеді. Қазақстан Республикасы азаматтарының волонтерлік, қайырымдылық қызметті жүзеге асыруға қатысуын конкурстық комиссия кандидаттың жеке қабілеті мен кәсіптік даярлығын ескере отырып, азаматтық қызметке кіру кезінде Қазақстан Республикасының заңнамасында белгіленген тәртіппен ескереді.».

4. 2020 жылғы 29 маусымдағы Қазақстан Республикасының Әкімшілік рәсімдік-процестік кодексіне:

1) 50-бап мынадай редакцияда жазылсын:

«50-бап. Орталық мемлекеттік органдардың және (немесе) жергілікті атқарушы органдардың функцияларын мемлекеттік әлеуметтік тапсырыс арқылы бәсекелес ортаға беру

Орталық мемлекеттік органдардың және (немесе) жергілікті атқарушы органдардың функцияларын мемлекеттік әлеуметтік тапсырыс арқылы бәсекелес ортаға беру Қазақстан Республикасының мемлекеттік әлеуметтік тапсырыс, стратегиялық әріптестікті іске асыруға мемлекеттік тапсырыс, Қазақстан Республикасындағы үкіметтік емес ұйымдарға арналған гранттар және сыйлықақылар туралы заңнамасына сәйкес жүзеге асырылады.»;

2) 53-баптың 6-тармағындағы «мемлекеттік әлеуметтік тапсырыстың іске асырылуына мониторинг жүргізу» деген сөздер «мемлекеттік әлеуметтік тапсырысты қалыптастыру, іске асыру мониторингі және оның нәтижелерін бағалау» деген сөздермен ауыстырылсын.

5. «Халық денсаулығы және денсаулық сақтау жүйесі туралы»   
2020 жылғы 7 шiлдедегi Қазақстан Республикасының Кодексіне:

8-баптың 19) тармақшасы мынадай редакцияда жазылсын:

«19) Қазақстан Республикасының мемлекеттік әлеуметтік тапсырыс, стратегиялық әріптестікті іске асыруға мемлекеттік тапсырыс, Қазақстан Республикасындағы үкіметтік емес ұйымдарға арналған гранттар және сыйлықақылар туралы заңнамасына сәйкес азаматтардың көрсетілетін медициналық көмектің деңгейі мен сапасына қанағаттануы бойынша мемлекеттік әлеуметтік тапсырысты қалыптастырады, оның іске асырылуына мониторинг және нәтижелеріне бағалау жүргізеді;».

6. «Коммерциялық емес ұйымдар туралы» 2001 жылғы 16 қаңтардағы Қазақстан Республикасының Заңына:

39-баптың 2-тармағы бірінші бөлігінің 5) тармақшасы мынадай редакцияда жазылсын:

«5) Қазақстан Республикасының заңнамалық актілерінде белгіленген шектерде коммерциялық емес ұйымның басқа заңды тұлғаларды, өз филиалдары мен өкілдіктерін құруға немесе олардың қызметіне қатысуы туралы шешім қабылдау мәселелерi жатады.

Егер бұл қордың (мемлекеттік қорлардан басқа) жарғысында көзделсе, қордың басқа заңды тұлғаларды құруға немесе олардың қызметіне қатысуы туралы шешімдер қабылдау жөніндегі өкілеттікті қордың жоғары басқару органы қамқоршылық кеңеске беруі мүмкін.».

7. «Қазақстан Республикасындағы мемлекеттік әлеуметтік тапсырыс, үкіметтік емес ұйымдарға арналған гранттар және сыйлықақылар туралы»   
2005 жылғы 12 сәуірдегі Қазақстан Республикасының Заңына:

1) тақырып мынадай редакцияда жазылсын:

«Мемлекеттік әлеуметтік тапсырыс, стратегиялық әріптестікті іске асыруға арналған мемлекеттік тапсырыс, Қазақстан Республикасындағы үкіметтік емес ұйымдарға арналған гранттар және сыйлықақылар туралы»;

2) кіріспе мынадай редакцияда жазылсын:

«Осы Заң мемлекеттік әлеуметтік тапсырысты, стратегиялық әріптестікті іске асыруға арналған мемлекеттік тапсырысты іске асыру, Қазақстан Республикасындағы үкіметтік емес ұйымдарға арналған гранттар ұсыну және сыйлықақылар беру процесінде туындайтын қоғамдық қатынастарды реттейді.»;

3) 1-бапта:

3-1) және 7-1) тармақшалар мынадай редакцияда жазылсын:

«3-1) мемлекеттік әлеуметтік тапсырыс және үкіметтік емес ұйымдарға арналған гранттар саласындағы мемлекеттік орган (бұдан әрі – мемлекеттік орган) – мемлекеттік әлеуметтік тапсырысты қалыптастыру, іске асырылу мониторингі және нәтижелерін бағалау және үкіметтік емес ұйымдарға арналған гранттарды қалыптастыру жөніндегі қызметті жүзеге асыратын мемлекеттік орган, оның ішінде орталық мемлекеттік және жергілікті атқарушы орган;»;

«7-1) үкіметтік емес ұйымдарға арналған грант (бұдан әрі – грант) – үкіметтік емес ұйымдарды гранттық қаржыландыру саласындағы оператордың азаматтық бастамаларды қолдау, әлеуметтік саланы дамытудың өзекті мәселелерін шешуге үкіметтік емес ұйымдардың әлеуетін тарту мақсатында үкіметтік емес ұйымдарға беретін қаражаты;»;

7-5) тармақша «тапсырысты» деген сөзден кейін «, стратегиялық әріптестікті іске асыруға арналған мемлекеттік тапсырысты» деген сөздермен толықтырылсын;

мынадай мазмұндағы 7-6), 7-7), 7-8) және 7-9) тармақшалармен толықтырылсын:

«7-6) мемлекеттік гранттарды қалыптастыру – мемлекеттік органдардың мемлекеттік гранттардың бағыттарын айқындау, жыл сайынғы және (немесе) орта мерзімді жоспарлау және мемлекеттік гранттардың бюджетін айқындау рәсімдерін жүргізу жөніндегі қызметі;

7-7) мемлекеттік гранттардың тиімділігін бағалау – жобаларды іске асыру барысында алынған нәтижелерді, оның қойылған мақсаттар мен күтілетін нәтижелерге сәйкестігін талдау процесі;

7-8) стратегиялық әріптестікті іске асыруға мемлекеттік тапсырыс – жалпыұлттық басымдықтарды іске асыру үшін үкіметтік емес ұйымдардың әлеуетін тарту мақсатында орталық атқарушы органдар үкіметтік емес ұйымдарға беретін қаражат;

7-9) стратегиялық әріптес – стратегиялық әріптестікті іске асыруға мемлекеттік тапсырысты қалыптастыру қағидаларына сәйкес конкурстық іріктеуден өткен, стратегиялық әріптестікті іске асыруға мемлекеттік тапсырысты орындау шартын жасасқан үкіметтік емес ұйым.»;

4) 2-бапта:

тақырып және 1-тармақ мынадай редакцияда жазылсын:

«2-бап. Қазақстан Республикасының мемлекеттік әлеуметтік тапсырыс, стратегиялық әріптестікті іске асыруға мемлекеттік тапсырыс, Қазақстан Республикасындағы үкіметтік емес ұйымдарға арналған гранттар және сыйлықақылар туралы заңнамасы

1. Қазақстан Республикасының мемлекеттік әлеуметтік тапсырыс, стратегиялық әріптестікті іске асыруға мемлекеттік тапсырыс, Қазақстан Республикасындағы үкіметтік емес ұйымдарға арналған гранттар және сыйлықақылар туралы заңнамасы Қазақстан Республикасының Конституциясына негізделеді, осы Заңнан, сондай-ақ «Мемлекеттік сатып алу туралы» Қазақстан Республикасының Заңынан және Қазақстан Республикасының өзге де нормативтік құқықтық актілерінен тұрады.»;

мынадай мазмұндағы 4-тармақпен толықтырылсын:

«4. Осы Заңның күші оператордың қатысуынсыз оператордың қатысуынсыз үкіметтік емес ұйымдарға арналған гранттарды беруге байланысты туындайтын қатынастарға, сондай-ақ «Салық және бюджетке төленетін басқа да міндетті төлемдер туралы» Қазақстан Республикасының Кодексінде (Салық кодексі) және Қазақстан Республикасының өзге де заңдарында реттелетін гранттар беру процесінде туындайтын қатынастарға қолданылмайды.»;

5) 3-бап мынадай редакцияда жазылсын:

«3-бап. Мемлекеттік әлеуметтік тапсырыс, стратегиялық әріптестікті іске асыруға мемлекеттік тапсырыс, Қазақстан Республикасындағы үкіметтік емес ұйымдарға арналған гранттар ұсыну және сыйлықақылар беру процесін құқықтық реттеу қағидаттары

Мемлекеттік әлеуметтік тапсырыс, стратегиялық әріптестікті іске асыруға мемлекеттік тапсырыс, гранттар ұсыну және сыйлықақылар беру процесін құқықтық реттеу:

1) заңдылық;

2) Қазақстан Республикасындағы әлеуметтік бағдарламаларды, әлеуметтік жобаларды іске асыру тиімділігін арттыру;

3) Қазақстан Республикасы азаматтарының әлеуметтік міндеттерді шешуге қатысуы;

4) үкіметтік емес ұйымдар үшін тең мүмкіндіктерді қамтамасыз ету;

5) мемлекеттік әлеуметтік тапсырыс, стратегиялық әріптестікті іске асыруға мемлекеттік тапсырыс, үкіметтік емес ұйымдарға арналған гранттар ұсыну және сыйлықақылар беру процесінің жариялылығы мен ашықтығы қағидаттарына негізделеді.»;

6) 4-бап мынадай мазмұндағы 1-1) және 1-2) тармақшалармен толықтырылсын:

«1-1) стратегиялық әріптестікті іске асыруға мемлекеттік тапсырысты қалыптастыру қағидаларын бекітеді;

1-2) стратегиялық әріптестікті іске асыруға мемлекеттік тапсырыстың бағыттарын айқындайды;»;

7) 4-1 және 4-2-баптар мынадай редакцияда жазылсын:

«4-1-бап. Уәкілетті органның құзыреті

Уәкілетті орган:

1) мемлекеттік органдардың мемлекеттік әлеуметтік тапсырысты қалыптастыру, іске асырылуын мониторингтеу және нәтижелерін бағалау жөніндегі қызметін үйлестіруді жүзеге асырады;

2) мемлекеттік әлеуметтік тапсырысты қалыптастыруды, іске асыру мониторингін және осы тапсырыстың нәтижелерін бағалауды жүзеге асыратын мемлекеттік органдарға ақпараттық, консультациялық, әдістемелік қолдау көрсетеді;

3) мемлекеттік әлеуметтік тапсырысты қалыптастыру, іске асырылуын мониторингтеу және нәтижелерін бағалау қағидаларын әзірлейді және бекітеді;

4) мемлекеттік әлеуметтік тапсырыс стандарттарын әзірлейді және бекітеді;

5) өзінің интернет-ресурсында мемлекеттік органдар қалыптастыратын мемлекеттік әлеуметтік тапсырыс тақырыптарын орналастырады;

6) жыл сайын 31 наурызға дейін Қазақстан Республикасында мемлекеттік әлеуметтік тапсырысты іске асыру қорытындылары бойынша Қазақстан Республикасының Үкіметіне ақпарат ұсынады;

7) мемлекеттік гранттарды қалыптастыру, беру, олардың тиімділігін мониторингтеу және бағалау қағидаларын бекітеді;

8) Үйлестіру кеңесін құрады, оның ережесі мен құрамын бекітеді;

9) орталық мемлекеттік органдардың құзыретіне жататын мемлекеттік гранттардың басым бағыттарының тізбесін үйлестіру кеңесінің қарауына жібереді;

10) орталық мемлекеттік органдарға олардың құзыретіне сәйкес мемлекеттік гранттардың бағыттары бойынша Үйлестіру кеңесінің ұсынымдарын жібереді;

11) оператор қызметінің нәтижелері туралы оның есебін қарайды және оның нысанын бекітеді;

12) үкіметтік емес ұйымдарға арналған сыйлықақылар беруді жүзеге асырады және оларды беру қағидаларын бекітеді;

13) стратегиялық әріптестікті іске асыруға мемлекеттік тапсырысты қалыптастыру қағидаларын әзірлейді;

14) Қазақстан Республикасының Үкіметін жыл сайын 1 ақпанға дейін орталық атқарушы органдар ұсынатын ақпарат негізінде стратегиялық әріптестік бағыттары бойынша стратегиялық әріптестікті іске асыруға арналған мемлекеттік тапсырыстың нәтижелері туралы хабардар етеді;

15) Қазақстан Республикасының Үкіметіне стратегиялық әріптестікті іске асыруға арналған мемлекеттік тапсырыстың бағыттарын айқындау жөнінде ұсыныстар енгізеді;

16) үкіметтік емес ұйымдардың дерекқорына енгізу үшін «Коммерциялық емес ұйымдар туралы» Қазақстан Республикасы Заңының 41-бабының 5-тармағына сәйкес ұсынылатын мәліметтерді тексеруді жүзеге асырады;

17) үкіметтік емес ұйымдардың дерекқорын жүргізуді жүзеге асырады;

18) үкіметтік емес ұйымдардың дерекқорын қалыптастыру тәртібін айқындайды;

19) осы Заңда, Қазақстан Республикасының өзге де заңдарында, Қазақстан Республикасы Президентінің және Қазақстан Республикасы Үкіметінің актілерінде көзделген өзге де өкілеттіктерді жүзеге асырады.

4-2-бап. Орталық мемлекеттік және жергілікті атқарушы

органдардың құзыреті

1. Орталық мемлекеттік органдар:

1) мемлекеттік әлеуметтік тапсырысты қалыптастыруды, іске асыру мониторингін және оның нәтижелерін бағалауды жүзеге асырады;

2) үкіметтік емес ұйымдармен өзара іс-қимыл және ынтымақтастық жөнінде кеңестер құрады;

3) уәкілетті органға мемлекеттік әлеуметтік тапсырысты іске асыру жөніндегі ақпаратты береді;

4) өздерінің интернет-ресурстарында мемлекеттік әлеуметтік тапсырыстың жоспарланған және іске асырылатын тақырыптарын және мемлекеттік әлеуметтік тапсырыс нәтижелерін бағалауды орналастырады;

5) мемлекеттік әлеуметтік тапсырысты жүзеге асыратын үкіметтік емес ұйымдарға ақпараттық, консультациялық, әдістемелік қолдау көрсетеді;

6) өз құзыреті шегінде мемлекеттік гранттарды оператор арқылы береді және оператордың мемлекеттік гранттарды іске асыру нәтижелері туралы есебін қарайды;

7) мемлекеттік гранттарды қалыптастыру, беру, мониторингтеу және олардың тиімділігін бағалау қағидаларына сәйкес мемлекеттік гранттардың тиімділігін бағалауды жүзеге асырады;

8) Үйлестіру кеңесінің ұсынымдары негізінде мемлекеттік гранттардың бағыттары мен қаржыландыру көлемін қалыптастырады;

9) стратегиялық әріптестерді конкурстық іріктеуді жүргізеді және стратегиялық әріптестікті іске асыруға мемлекеттік тапсырысты қалыптастыру қағидаларына сәйкес олармен шарттар жасасады;

10) стратегиялық әріптестердің жасалған шарттарға және стратегиялық әріптестікті іске асыруға мемлекеттік тапсырысты қалыптастыру қағидаларына сәйкес міндеттемелерді орындауын бағалауды жүзеге асырады;

11) жыл сайын 1 желтоқсанға дейін уәкілетті органға стратегиялық әріптестікті іске асыруға арналған мемлекеттік тапсырысты қалыптастыру қағидаларына сәйкес стратегиялық әріптестікті іске асыруға арналған мемлекеттік тапсырыстың нәтижелері туралы ақпарат ұсынады;

12) Қазақстан Республикасының заңдарында, Қазақстан Республикасы Президентінің және Қазақстан Республикасы Үкіметінің актілерінде көзделген өзге де өкілеттіктерді жүзеге асырады.

Осы тармақтың 9) – 11) тармақшаларында көзделген әрекеттер Қазақстан Республикасының Президентіне тікелей бағынатын және есеп беретін мемлекеттік органдарға қолданылмайды.

Жергілікті атқарушы органдар:

1. деректер жинағын ұйымдастырады және Қазақстан Республикасы тиісті әкімшілік-аумақтық бірлігінің аумағында қызметін жүзеге асыратын үкіметтік емес ұйымдар туралы мәліметтерді уәкілетті органға табыс етеді;
2. үкіметтік емес ұйымдармен өзара іс-қимыл және ынтымақтастық жөніндегі кеңестердің қарауына мемлекеттік гранттардың басым бағыттарының тізбесін шығарады;
3. үкіметтік емес ұйымдармен өзара іс-қимыл және ынтымақтастық жөніндегі кеңестердің ұсынымдары негізінде мемлекеттік гранттардың бағыттарын және қаржыландыру көлемдерін қалыптастырады;
4. жергілікті мемлекеттік басқару мүддесіне орай Қазақстан Республикасының заңнамасында жергілікті атқарушы органдарға жүктелетін өзге де өкілеттіктерді жүзеге асырады.»;

8) 5-бапта:

тақырып мынадай редакцияда жазылсын:

«5-бап. Мемлекеттік әлеуметтік тапсырысты, стратегиялық әріптестікті іске асыруға мемлекеттік тапсырысты іске асыру, мемлекеттік гранттар ұсыну және сыйлықақылар беру салалары»;

1-тармақтың бірінші абзацы мынадай редакцияда жазылсын:

«1. Мемлекеттік әлеуметтік тапсырысты іске асыру, мемлекеттік гранттар ұсыну және сыйлықақылар беру мынадай салалар бойынша жүзеге асырылады:»;

2, 3 және 4-тармақтар мынадай редакцияда жазылсын:

«2. Мемлекеттік әлеуметтік тапсырысты іске асыру:

1. өмірлік қиын жағдайда жүрген адамға (отбасына) көмек көрсету;
2. Қазақстан Республикасының заңнамасына қайшы келмейтін өзге де әлеуметтік маңызы бар салалар бойынша да жүзеге асырылады.

3. Мемлекеттік әлеуметтік тапсырыс салалары шеңберінде тақырыптар қалыптастырылады.

4. Стратегиялық әріптестікті іске асыруға арналған мемлекеттік тапсырыс Қазақстан Республикасының Президенті айқындайтын жалпыұлттық басымдықтарға сәйкес жүзеге асырылады.»;

9) 6-баптың 2 және 3-тармақтары мынадай редакцияда жазылсын:

«2. Мемлекеттік әлеуметтік тапсырыс Қазақстан Республикасының мемлекеттік әлеуметтік тапсырыс, стратегиялық әріптестікті іске асыруға мемлекеттік тапсырыс, Қазақстан Республикасындағы үкіметтік емес ұйымдарға арналған гранттар мен сыйлықақылар туралы және мемлекеттік сатып алу туралы заңнамасына сәйкес жүзеге асырылады.

3. Осы Заңның 5-бабында көзделген салалар бойынша жарғылық мақсаттарға сәйкес қызметін жүзеге асыратын әлеуетті өнім берушілер конкурсқа қатысуға жіберіледі.»;

10) 6-1-бап мынадай редакцияда жазылсын:

«6-1-бап. Гранттар

1. Гранттар:

1. бюджет қаражаты есебінен берілетін мемлекеттік гранттар;
2. бюджеттен тыс қаржыландыру көздерінен берілетін мемлекеттік емес гранттар болып бөлінеді.
3. Мемлекеттік гранттар мынадай түрлерге бөлінеді:

1) қысқа мерзімді гранттар – іске асыру мерзімі үш айдан бастап бір жылға дейін, қаржыландыру көлемі тиісті қаржы жылына арналған республикалық бюджет туралы заңда белгіленген айлық есептік көрсеткіштің кемінде бес жүз еселенген және үш мың еселенген мөлшерінен аспайтын гранттар;

2) орта мерзімді гранттар – іске асыру мерзімі бір жылдан екі жылға дейін, қаржыландыру көлемі тиісті қаржы жылына арналған республикалық бюджет туралы заңда белгіленген айлық есептік көрсеткіштің кемінде үш мың еселенген және он мың еселенген мөлшерінен аспайтын гранттар;

3) ұзақ мерзімді гранттар – іске асыру мерзімі екі жылдан үш жылға дейін, мемлекеттік гранттарды қалыптастыру, беру, олардың мониторингі және тиімділігін бағалау қағидаларына сәйкес ұзақ мерзімді жобаларды іске асыру үшін қажетті материалдық базасы бар үкіметтік емес ұйымдарға берілетін қаржыландыру көлемі тиісті қаржы жылына арналған республикалық бюджет туралы заңда белгіленген айлық есептік көрсеткіштің он мың еселенген мөлшерінен кем емес гранттар.

1. Мемлекеттік гранттар оператор арқылы грант беруге арналған шартқа сәйкес үкіметтік емес ұйымдар әзірлеген әлеуметтік бағдарламаларды, әлеуметтік жобаларды іске асыру үшін беріледі.
2. Мемлекеттік гранттар:

тарату процесіндегі;

дәрменсіз (банкрот) деп танылған;

атқарушылық құжаттар бойынша орындалмаған міндеттемелері бар;

мүлкіне тыйым салынған;

экономикалық қызметі тоқтатыла тұрған;

басшылар, құрылтайшылары мемлекеттік органның және (немесе) оператордың уәкілетті адамдарының жұбайы (зайыбы), жақын туыстары болып табылатын;

басшылар, құрылтайшылары террористік қызметке қатысы бар адамдардың тізіміне, сондай-ақ жаппай қырып-жою қаруын таратуды қаржыландыруға байланысты ұйымдар мен адамдардың тізбесіне және (немесе) терроризмді және экстремизмді қаржыландыруға байланысты ұйымдар мен адамдардың тізбесіне енгізілген үкіметтік емес ұйымдарды қоспағанда, үкіметтік емес ұйымдардың дерекқорына енгізілген үкіметтік емес ұйымдарға конкурстық іріктеу негізінде беріледі.

1. Мемлекеттік грантты алған үкіметтік емес ұйымдар алынған қаражаттың:

1) мөлшері тиісті қаржы жылына арналған республикалық бюджет туралы заңда белгіленген айлық есептік көрсеткіштің он мың еселенген мөлшерінен аспайтын гранттар үшін он пайыздан аспайтын;

2) мөлшері тиісті қаржы жылына арналған республикалық бюджет туралы заңда белгіленген айлық есептік көрсеткіштің он мың еселенген мөлшерінен асатын гранттар үшін бес пайыздан аспайтын бөлігін материалдық-техникалық қамтамасыз етуге және институционалдық дамытуға пайдалана алады.

1. Мемлекеттік емес гранттар мен есептілікті беруге қойылатын талаптар Қазақстан Республикасының азаматтық заңнамасына сәйкес оператор мен тапсырыс беруші арасында жасалған шарттың талаптарында айқындалады.»;

11) 6-2-бапта:

1-тармақтың 1) тармақшасындағы «азаматтық қоғам институттарының» деген сөздер «үкіметтік емес ұйымдардың» деген сөздермен ауыстырылсын;

2-тармақтың 1) тармақшасы мынадай редакцияда жазылсын:

«1) мемлекеттік гранттарды қалыптастыру, беру, олардың мониторингі және тиімділігін бағалау қағидаларына сәйкес мемлекеттік гранттардың іске асырылуына мониторингті жүзеге асыруға;»;

12) мынадай мазмұндағы 6-5-баппен толықтырылсын:

«6-5-бап. Стратегиялық әріптестікті іске асыруға мемлекеттік тапсырыс

1. Орталық атқарушы органдар уәкілетті органға стратегиялық әріптестікті іске асыруға мемлекеттік тапсырысты қалыптастыру қағидаларына сәйкес стратегиялық әріптестікті іске асыруға мемлекеттік тапсырыс бағыттары бойынша ұсыныстар енгізеді.

2. Қазақстан Республикасының Үкіметі уәкілетті органның ұсынысы бойынша Қазақстан Республикасы мемлекеттік жоспарлау жүйесінің құжаттарынан туындайтын стратегиялық әріптестікті іске асыруға мемлекеттік тапсырыстың бағыттарын айқындайды.

3. Стратегиялық әріптестікті іске асыруға мемлекеттік тапсырыстың әрбір бағыты бойынша конкурстық іріктеу негізінде бір ғана стратегиялық әріптес айқындалады. Стратегиялық әріптестікті іске асыруға мемлекеттік тапсырыс стратегиялық әріптестікті іске асыруға мемлекеттік тапсырысты қалыптастыру қағидаларына сәйкес орталық атқарушы орган мен стратегиялық әріптес арасында жасалған шарт негізінде жүзеге асырылады.

4. Стратегиялық әріптестің кінәсінен стратегиялық әріптестікті іске асыруға мемлекеттік тапсырысты орындау шартында белгіленген нысаналы көрсеткіштерге қол жеткізілмеген және (немесе) стратегиялық әріптес өз міндеттемелерін жүйелі түрде орындамаған жағдайларда шарт стратегиялық әріптестікті іске асыруға мемлекеттік тапсырысты қалыптастыру қағидаларында айқындалатын тәртіппен тиісті орталық атқарушы органның бастамасы бойынша біржақты тәртіппен бұзылуға жатады.

5. Стратегиялық әріптестікті іске асыруға мемлекеттік тапсырыс бойынша көрсетілген қызметтер актісін стратегиялық әріптестікті іске асыруға мемлекеттік тапсырысты қалыптастыру қағидаларына сәйкес құрылған орталық атқарушы органның және азаматтық қоғамның өкілдерінен тұратын комиссия қабылдайды.»;

13) 7-бап мынадай редакцияда жазылсын:

«7-бап. Мемлекеттік әлеуметтік тапсырыстың, стратегиялық әріптестікті

іске асыруға мемлекеттік тапсырыстың, мемлекеттік гранттар

мен сыйлықақылардың бюджет қаражатын қаржыландыру

және пайдалану

Мемлекеттік әлеуметтік тапсырысты, стратегиялық әріптестікті іске асыруға мемлекеттік тапсырысты, мемлекеттік гранттар мен сыйлықақыларды қаржыландыру бюджет қаражаты есебінен жүзеге асырылады.

Мемлекеттік әлеуметтік тапсырысты, стратегиялық әріптестікті іске асыруға мемлекеттік тапсырысты іске асыру, мемлекеттік гранттар ұсыну және сыйлықақылар беру үшін көзделген бюджет қаражаты осы Заңда, Қазақстан Республикасының өзге де нормативтік құқықтық актілерінде, мемлекеттік әлеуметтік тапсырысты жүзеге асыруға арналған шартта, стратегиялық әріптестікті іске асыруға мемлекеттік тапсырысты орындау шартында, мемлекеттік грант беруге арналған шартта белгіленген мақсаттарда және тәртіппен пайдаланылады.»;

14) 8-бап мынадай редакцияда жазылсын:

«8-бап. Мемлекеттік әлеуметтік тапсырыстың, стратегиялық әріптестікті

іске асыруға мемлекеттік тапсырыстың орындалуын, гранттардың

пайдаланылуын және сыйлықақылар берілуін бақылау

Мемлекеттік әлеуметтік тапсырыстың, стратегиялық әріптестікті іске асыруға мемлекеттік тапсырыстың орындалуын, гранттардың пайдаланылуын және сыйлықақылар берілуін бақылауды уәкілетті орган, сондай-ақ өзге де мемлекеттік органдар Қазақстан Республикасының заңнамасында белгіленген өз құзыреті шегінде жүзеге асырады.»;

15) 9-бап мынадай редакцияда жазылсын:

«9-бап. Қазақстан Республикасының мемлекеттік әлеуметтік тапсырыс,

стратегиялық әріптестікті іске асыруға мемлекеттік тапсырыс,

Қазақстан Республикасындағы үкіметтік емес ұйымдарға

арналған гранттар және сыйлықақылар туралы заңнамасын

бұзғаны үшін жауаптылық

Қазақстан Республикасының мемлекеттік әлеуметтік тапсырыс, стратегиялық әріптестікті іске асыруға мемлекеттік тапсырыс, Қазақстан Республикасындағы үкіметтік емес ұйымдарға арналған гранттар және сыйлықақылар туралы заңнамасын бұзу Қазақстан Республикасының заңдарында белгіленген жауаптылыққа әкеп соғады.».

8. «Мәдениет туралы» 2006 жылғы 15 желтоқсандағы Қазақстан Республикасының Заңына:

31-баптың 2-1-тармағы мынадай редакцияда жазылсын:

«2-1. Шығармашылық одақтарды қаржыландыру Қазақстан Республикасының мемлекеттік әлеуметтік тапсырыс, стратегиялық әріптестікті іске асыруға мемлекеттік тапсырыс, Қазақстан Республикасындағы үкіметтік емес ұйымдарға арналған гранттар және сыйлықақылар туралы заңнамасына сәйкес, сондай-ақ филантроптық қызмет және (немесе) демеушілік қызмет және (немесе) меценаттық қызмет есебінен жүзеге асырылады.».

9. «Білім туралы» 2007 жылғы 27 шілдедегі Қазақстан Республикасының Заңына:

26-баптың 5-тармағының 4) тармақшасындағы «адамдардың артықшылықты құқығы бар.» деген сөздер «адамдардың;» деген сөзбен ауыстырылып, мынадай мазмұндағы 5) тармақшамен толықтырылсын:

«5) қайырымдылық ұйымы берген анықтама негізінде қайырымдылық жасаушылардың артықшылықты құқығы бар.

Қайырымдылыққа жұмсалған сағаттардың жалпы саны елу сағаттан кем болмауға тиіс.».

10. «Арнаулы әлеуметтік қызметтер туралы» 2008 жылғы 29 желтоқсандағы Қазақстан Республикасының Заңына:

17-баптың 1-тармағының 1) тармақшасы мынадай редакцияда жазылсын:

«1) бюджет қаражаты есебінен арнаулы әлеуметтік көрсетілетін қызметтер, арнаулы әлеуметтік көрсетілетін қызметтерге қажеттілікті бағалау мен айқындау жөніндегі қызметтер көрсетуге арналған конкурстарға Қазақстан Республикасының мемлекеттік сатып алу туралы және мемлекеттік әлеуметтік тапсырыс, стратегиялық әріптестікті іске асыруға мемлекеттік тапсырыс, Қазақстан Республикасындағы үкіметтік емес ұйымдарға арналған гранттар мен сыйлықақылар туралы заңнамасына сәйкес қатысуға;».

11. «Мемлекеттік мүлік туралы» 2011 жылғы 1 наурыздағы Қазақстан Республикасының Заңына:

75-бап мынадай мазмұндағы 15-тармақпен толықтырылсын:

«15. Коммуналдық мүлік осы баптың 3-тармағының үшінші бөлігіне сай айқындалатын тәртіпке сәйкес қайырымдылық және волонтерлік ұйымдарға жеңілдікті шарттармен кейіннен сатып алу құқығынсыз сенімгерлік басқаруға берілуі мүмкін.».

12. «Мемлекеттік көрсетілетін қызметтер туралы» 2013 жылғы 15 сәуірдегі Қазақстан Республикасының Заңына:

29-баптың 1-тармағы мынадай редакцияда жазылсын:

«1. Мемлекеттік қызметтер көрсету сапасының қоғамдық мониторингін жеке тұлғалар, коммерциялық емес ұйымдар өз бастамасы бойынша және өз есебінен жүргізеді.

Мемлекеттік қызметтер көрсету сапасының қоғамдық мониторингі Қазақстан Республикасының мемлекеттік әлеуметтік тапсырыс, стратегиялық әріптестікті іске асыруға мемлекеттік тапсырыс, Қазақстан Республикасындағы үкіметтік емес ұйымдарға арналған гранттар және сыйлықақылар туралы заңнамасына сәйкес мемлекеттік қызметтер көрсету сапасын бағалау және бақылау жөніндегі уәкілетті органның мемлекеттік әлеуметтік тапсырысы бойынша да жүргізіледі.».

13. «Қайырымдылық туралы» 2015 жылғы 16 қарашадағы Қазақстан Республикасының Заңына:

1) 1-бапта:

2) және 4) тармақшалар мынадай редакцияда жазылсын:

«2) демеушілік қызмет – демеушінің осы Заңға, Қазақстан Республикасының заңдарына, Қазақстан Республикасының халықаралық шарттарына сәйкес демеушінің атын көпшілікке танымал ету шарттарында демеушілік көмек көрсету жөніндегі қызметі;»;

«4) ерікті қайырмалдықтар – пайдаланушыларға әлеуметтік сипаттағы мәселелерін шешу үшін берілген ақша, сондай-ақ мүлік;»;

мынадай мазмұндағы 18), 19), 20), 21), 22), 23), 24), 25), 26) және   
27) тармақшалармен толықтырылсын:

«18) корпоративтік қайырымдылық – кәсіпкерлік субъектілерінің қайырымдылық көмек көрсету жөніндегі ерікті қызметі;

19) қайырымдылық фандрайзингі – қайырымдылық акцияларын, концерттерді, марафондарды және өзге де іс-шараларды, оның ішінде онлайн-іс-шараларды өткізу арқылы қайырымдылық бағдарламасын іске асыру үшін қайырымдылық ұйымдарының немесе қайырымдылық фандрайзерінің қаражат пен ресурстарды тарту процесі;

20) қайырымдылық фандрайзер –қайырымдылық ұйымы айқындаған, қайырымдылық бағдарламаларын іске асыру үшін қайырымдылық акцияларын, концерттерді, марафондарды және өзге де іс-шараларды, оның ішінде   
онлайн-іс-шараларды өткізу арқылы қаражат пен ресурстарды тарту жөніндегі жеке немесе заңды тұлға;

21) қайырымдылық краудфандингі – қайырымдылық ұйымдарының мамандандырылған интернет-ресурстардың (краудфандингтік платформалар) көмегімен белгілі бір қайырымдылық бағдарламасын қаржыландыру мақсатында ақша қаражаттарын тартуы;

22) қайырымдылық краудфандингі платформасы – қайырымдылық бағдарламаларын іске асыруға интернетте ақша қаражатын тарту үшін пайдаланылатын интернет-ресурс;

23) қайырымдылық саласындағы уәкілетті орган – қайырымдылық саласында басшылықты жүзеге асыратын орталық атқарушы орган;

24) электрондық қайырымдылық – электрондық тәсілмен жүзеге асырылатын ерікті қайырмалдықтарды тарту жөніндегі қызмет;»;

2) 4-баптың 2 және 3-тармақтары мынадай редакцияда жазылсын:

«2. Қазақстан Республикасының азаматтары, қайырымдылық ұйымдары, шетелдіктер, азаматтығы жоқ адамдар, қандастар, олардың тұратын және демалатын, өндірістік қызмет орындары; ғимараттар мен құрылыстар; жануарлар мен өсімдіктер қайырымдылық объектілері болады.

3. Қайырымдылық жасаушылар, қайырымдылық ұйымдары және қайырымдылық волонтерлері қайырымдылық субъектілері болып табылады.»;

мынадай мазмұндағы 5-тармақпен толықтырылсын:

«5. Қайырымдылық субъектілері мен объектілері көрінеу жалған ақпаратты таратқаны үшін Қазақстан Республикасының заңнамасында белгіленген жауаптылықта болады.»;

3) 1-тарау мынадай мазмұндағы 4-1, 4-2, 4-3 және 4-4-баптармен толықтырылсын:

«4-1-бап. Электрондық қайырымдылық

Электрондық қайырымдылыққа байланысты ақша аударымдарын қайырымдылық жасаушылар және (немесе) қайырымдылық ұйымдары Қазақстан Республикасының төлемдер және төлем жүйелері туралы заңнамасының талаптарына сәйкес көрсетілетін төлем қызметтерін берушілердің сервистері арқылы электрондық тәсілмен жүзеге асырады.

4-2-бап. Қайырымдылық краудфандингі

1. Қайырымдылық ұйымы интернет-ресурс арқылы қаржы қаражатын жинау үшін қолда бар қайырымдылық краудфандингі платформасында жоспарланып отырған қайырымдылық бағдарламасы туралы толық ақпаратты орналастырады.

2. Толық ақпарат деп қайырымдылық ұйымының атауы, бірінші басшысы, бенефициарлық меншік иелері, әділет органдарында тіркелген күні, веб-сайт (бар болса), электрондық мекенжайы және басқа да байланыс деректері, бағдарламаның мақсаты, сипаттамасы, іске асырылу кезеңі, қаржы қаражатын жинау сомасы түсініледі.

3. Қайырымдылық ұйымы қайырымдылық краудфандингі платформасында қажетті қаржы қаражатын жинағаннан және қайырымдылық бағдарламасын іске асырғаннан кейін бұқаралық ақпарат құралдарында және қайырымдылық ұйымының интернет-ресурсында көрсетілген қайырымдылық көмектің қайырымдылық бағдарламасының нәтижелері туралы есеп жариялайды.

4-3-бап. Қайырымдылық фандрайзингі

1. Қайырымдылық ұйымы қайырымдылық бағдарламасын іске асыру үшін қайырымдылық фандрайзингін қаражаттар мен ресурстар тарту арқылы жүзеге асырады.

2. Қайырымдылық фандрайзингін қайырымдылық ұйымының қызметкерлері немесе осы бағытта жұмыс тәжірибесі бар қайырымдылық фандрайзері жүзеге асырады.

3. Қайырымдылық фандрайзингі қайырымдылық акцияларын, концерттерді, марафондарды және өзге де іс-шараларды, оның ішінде онлайн-іс-шараларды өткізу арқылы жүзеге асырылады.

4. Қайырымдылық бағдарламасын іске асыру үшін қаражат жинауға бағытталған онлайн іс-шараны өткізу кезінде қайырымдылық ұйымы интернет-ресурстарында қайырымдылық ұйымы, қайырымдылық бағдарламасының мақсаттары, мерзімдері, туралы ақпаратты, сипаттамасын, қайырымдылық бағдарламасын іске асыру үшін қажетті қаражат сомасын орналастырады**, оның ішінде қайырымдылық ұйымының қызметін жүзеге асыруға жұмсалатын қаражат сомасы немесе оның пайыздық мәндегі баламасы көрсетіледі**.

5. Қайырымдылық ұйымы бұқаралық ақпарат құралдарында, қайырымдылық ұйымының интернет-ресурсында қайырымдылық акцияларының, концерттердің, марафондардың және өзге де іс-шаралардың өткізілуі мен нәтижелері туралы ақпаратты жариялайды.

4-4-бап. Корпоративтік қайырымдылық

1. Кәсіпкерлік субъектілері корпоративтік қайырымдылықты дамыту туралы шешім қабылдаған жағдайда қайырымдылық көмек көрсету жөніндегі ішкі құжаттарды әзірлейді.

2. Ішкі құжаттар пайдаланушыларға қайырымдылық көмек көрсетудің қағидаттарын, негізгі бағыттарын, тәртібін, ұйым бюджетінің шығыс бөлігін қалыптастыру тәртібін айқындайды.

3. Көрсетілетін қайырымдылық көмектің мақсаттары осы Заңның   
2-бабына сәйкес айқындалады.»;

4) 6-бапта:

5 және 6-тармақтар мынадай редакцияда жазылсын:

«5. Мемлекеттік органдардың мемлекеттік бюджет есебінен қайырымдылықпен айналысуға, сондай-ақ қайырымдылық жасаушы бекіткен қайырымдылық бағдарламасына біржақты тәртіппен өзгеріс (өзгерістер) енгізуге құқығы жоқ.

6. Мемлекет қайырымдылық субъектілеріне Қазақстан Республикасының Президенті бекітетін тәртіппен мемлекеттік наградалар, сондай-ақ қайырымдылық саласындағы уәкілетті орган бекітетін тәртіппен құрметті атақтар белгілеу және беру арқылы қайырымдылықты ынталандырады.»;

мынадай мазмұндағы 7, 8 және 9-тармақтармен толықтырылсын:

«7. Мемлекет «Мемлекеттік мүлік туралы» Қазақстан Республикасының Заңына сәйкес коммуналдық мүлікті жеңілдікті шарттармен кейіннен сатып алу құқығынсыз сенімгерлік басқаруға беру түрінде қайырымдылық ұйымдарына қолдау көрсетеді.

8. Білім беру гранттарын алуға, сондай-ақ жоғары білімі бар кадрларды даярлауға мемлекеттік білім беру тапсырысы бойынша білім алушылардың құрамына қабылдауға конкурс өткізу кезінде қайырымдылық саласындағы қызметті жүзеге асыратын қайырымдылық жасаушылар балдары тең болған жағдайда Қазақстан Республикасының заңнамалық актілерінде белгіленген тәртіппен басым құқық алады.

9. Қайырымдылық жасаушылардың қайырымдылық қызметке қатысуын конкурстық комиссия үміткердің жеке қабілеті мен кәсіптік даярлығын ескере отырып, азаматтық қызметке кіру кезінде Қазақстан Республикасының заңнамасында белгіленген тәртіппен ескереді.»;

5) 7-бапта:

5-тармақ алып тасталсын;

мынадай мазмұндағы 6-тармақпен толықтырылсын:

«6. Қазақстан Республикасының Үкіметі жанындағы Қазақстан Республикасының Премьер-Министрі қайырымдылық саласындағы консультативтік-кеңесші органды құрады және таратады.»;

6) мынадай мазмұндағы 7-1 және 7-2-баптармен толықтырылсын:

«7-1-бап. Қайырымдылық саласындағы уәкілетті органның құзыреті

Қайырымдылық саласындағы уәкілетті орган:

1) қайырымдылық саласындағы мемлекеттік саясатты іске асырады;

2) қайырымдылық саласында жеке, заңды тұлғалармен және мемлекеттік органдармен өзара іс-қимыл жасайды;

3) қайырымдылық ұйымдарының тізілімін қалыптастыру және жүргізу қағидаларын әзірлейді және бекітеді;

4) қайырымдылық саласында құрметті атақ беру қағидаларын әзірлейді және бекітеді;

5) қайырымдылық саласында құрметті атақ береді;

6) Үкімет жанындағы қайырымдылық жөніндегі консультативтік-кеңесші органның жұмысын ұйымдастырады;

7) осы Заңда, Қазақстан Республикасының өзге де заңдарында, Қазақстан Республикасы Президентінің және Үкіметінің актілерінде көзделген өзге де өкілеттіктерді жүзеге асырады.»;

7) 8-бапта:

1-тармақ мынадай мазмұндағы 7) тармақшамен толықтырылсын:

«7) қайырымдылық жасаушыларға олардың қайырымдылыққа қатысуын растайтын анықтаманы беруге құқығы бар.»;

2-тармақ мынадай мазмұндағы 3-1) тармақшамен толықтырылсын:

«3-1) жылына бір реттен сиретпей іске асырылған қайырымдылық бағдарламасы туралы есепті бұқаралық ақпарат құралдарында және (немесе) қайырымдылық ұйымының интернет-ресурсында жариялауға міндетті.

Есепте қайырымдылық бағдарламасын іске асыру шеңберінде қол жеткізілген кірістер мен шығыстар туралы қысқаша ақпарат қамтылуға тиіс.»;

8) 11-баптың 4-тармағы мынадай редакцияда жазылсын:

«4. Нысаналы сипаты бар қайырымдылық көмекті алған пайдаланушы қайырымдылық жасаушыға жазбаша нысанда (тиісті растайтын құжаттаманы қоса бере отырып) қайырымдылық көмек пайдаланылған кезден бастап күнтізбелік 10 (он) күн ішінде алынған қайырымдылық көмектің нысаналы пайдаланылуын растайтын есеп беруге міндетті.»;

9) 12-баптың 1-тармағында:

2) тармақша мынадай редакцияда жазылсын:

«2) ерікті қайырмалдықтар, оның ішінде қайырымдылық ұйымдарының интернет-ресурстары, қайырымдылық краудфандингтік платформалар, төлем жүйелері арқылы алынған ерікті қайырмалдықтар;»;

мынадай мазмұндағы 4-1) тармақшамен толықтырылсын:

«4-1) қайырымдылық гранттары;»;

10) 13-бап мынадай редакцияда жазылсын:

1. Қайырымдылық бағдарламасын қайырымдылық жасаушы және (немесе) қайырымдылық ұйымы әзірлейді, бекітеді және орындайды.

2. Қайырымдылық бағдарламасы мақсаттарды, міндеттерді, іске асыру кезеңін, болжамды кірістер мен шығыстардың сметасын қамтиды.

3. Қайырымдылық жасаушы және (немесе) қайырымдылық ұйымы бір немесе бірнеше қайырымдылық бағдарламасын жүзеге асыра алады.

4. Қайырымдылық бағдарламасының орындалуы қайырымдылық жасаушының және (немесе) қайырымдылық ұйымының есебімен расталады.»;

11) 16-бап мынадай редакцияда жазылсын:

«1. Қайырымдылық ұйымының жоғары басқару органы қайырымдылық ұйымының жарғысында көзделген тәртіппен қалыптастырылады.

2. Егер басқа заңнамалық актілерде өзгеше көзделмесе, қайырымдылық ұйымының атқарушы органын тағайындауды және қайырымдылық ұйымы қызметінің оның жарғылық мақсаттарына сай келуін бақылауды жүзеге асыруды жоғары басқару органы жүзеге асырады.»;

12) 19-баптың 5-тармағы мынадай редакцияда жазылсын:

«5. Бір жүз миллион теңгеден аз соманы құрайтын нысаналы капиталды (эндаументті) басқаруды ұйымның құрылтай немесе ішкі құжаттарында осыған уәкілеттік берілген қайырымдылық ұйымының басқару органы жүзеге асырады.»;

13) 20-баптың 4-тармағы мынадай редакцияда жазылсын:

«4. Қайырымдылық гранттарының саны мен мөлшерін осы Заңның   
19-бабының 4 және 5-тармақтарына сәйкес қайырымдылық ұйымының ұйымның құрылтай немесе ішкі құжаттарында уәкілеттік берілген басқару органы немесе басқарушы компания белгілейді.»;

14) 21-баптың 2-тармағы мынадай редакцияда жазылсын:

«2. Нысаналы капиталды (эндаументті) тарату туралы шешімді осы баптың 1-тармағында көрсетілген негіздердің бірі болған кезде қайырымдылық ұйымының ұйымның құрылтай немесе ішкі құжаттарында осыған уәкілеттік берілген басқару органы қабылдайды.».

14. «Халықты жұмыспен қамту туралы» 2016 жылғы 6 сәуірдегі Қазақстан Республикасының Заңына:

18-баптың 3-тармағы мынадай редакцияда жазылсын:

«3. Әлеуметтік кәсіптік бағдарлауды Қазақстан Республикасының мемлекеттік әлеуметтік тапсырыс, стратегиялық әріптестікті іске асыруға мемлекеттік тапсырыс, Қазақстан Республикасындағы үкіметтік емес ұйымдарға арналған гранттар және сыйлықақылар туралы және мемлекеттік сатып алу туралы заңнамасына сәйкес жұмыспен қамтудың жекеше агенттіктерін және (немесе) өзге де ұйымдарды тарту құқығымен халықты жұмыспен қамту орталықтары жүргізеді.».

15. «Волонтерлік қызмет туралы» 2016 жылғы 30 желтоқсандағы Қазақстан Республикасының Заңына:

1) 1-бап мынадай мазмұндағы 10) және 11) тармақшалармен толықтырылсын:

«10) волонтерлік қызмет мониторингі – волонтерлік қызмет туралы, оның ішінде волонтерлік бағдарламаларды (жобаларды) және волонтерлік акцияларды іске асыру туралы ақпаратты жинау және талдау процесі;

11) корпоративтік волонтерлік – ұйым қызметкерлерінің өз ұйымының қолдауымен әртүрлі волонтерлік бағдарламаларға (жобаларға) ерікті түрде қатысуы.»;

2) 1-тарау мынадай мазмұндағы 6-1-баппен толықтырылсын:

«6-1-бап. Корпоративтік волонтерлік

1. Корпоративтік волонтерлікті дамыту туралы шешім қабылданған жағдайда, кәсіпкерлік субъектілері волонтерлік қызметті жүзеге асыру бойынша ішкі құжаттарды әзірлейді.

2. Корпоративтік волонтерліктің ішкі құжаттары корпоративтік волонтерлік қызметті жүзеге асырудың қағидаттарын, негізгі бағыттары мен тәртібін айқындайды.

3. Корпоративтік волонтерліктің мақсаттары осы Заңның 4-бабына сәйкес айқындалады.»;

3) 8-бапта:

1-тармақта:

6) тармақша мынадай редакцияда жазылсын:

«6) уәкілетті орган бекіткен қағидаларға сәйкес волонтерлік қызметтің, оның ішінде волонтерлік бағдарламалардың (жобалардың) және волонтерлік акциялардың іске асырылуының мониторингін жүзеге асырады;»;

8) тармақша алып тасталсын;

4) 9-бапта:

3) және 4) тармақшалар мынадай редакцияда жазылсын:

«3) волонтерлік қызметті есепке алу тізілімін жүргізу жөніндегі қағидаларды әзірлейді және бекітеді;

4) волонтерлік қызметті қолдау және волонтерлік ұйымдар мен волонтерлерді волонтерлік бағдарламаларды (жобаларды) іске асыруға және волонтерлік акцияларды өткізуге қатысуға тарту тәртібі жөнінде әдістемелік ұсынымдар әзірлейді;»;

5) тармақша алып тасталсын;

7) тармақша мынадай редакцияда жазылсын:

«7) волонтерлік қызмет мониторингін жүзеге асыру және волонтерлік бағдарламаларды (жобаларды) және волонтерлік акцияларды іске асыру қағидаларын әзірлейді және бекітеді;»;

5) 10-бапта:

1-тармақтың 3) тармақшасы мынадай редакцияда жазылсын:

«3) уәкілетті орган бекіткен қағидаларға сәйкес волонтерлік қызметтің, оның ішінде волонтерлік бағдарламалардың (жобалардың) және волонтерлік акциялардың мониторингін жүзеге асырады;»;

2-тармақтың 3) тармақшасы мынадай редакцияда жазылсын:

«3) уәкілетті орган бекіткен қағидаларға сәйкес волонтерлік қызметтің, оның ішінде волонтерлік бағдарламалардың (жобалардың) және волонтерлік акциялардың мониторингін жүзеге асырады;»;

6) 12-бапта:

2-тармақтағы «Төтенше жағдайлардың алдын алу және салдарларын жою жөніндегі жұмыстарды жүргізуге он сегіз жастан асқан волонтерлер ғана жіберіледі.» деген сөздер алып тасталсын;

мынадай мазмұндағы 2-1-тармақпен толықтырылсын:

«2-1. Он сегіз жасқа толмаған волонтерлер:

1) төтенше жағдайлардың алдын алу және олардың зардаптарын жою, дүлей зілзалалардың, экологиялық, техногендік және басқа да апаттардың, әлеуметтік жанжалдардың, жазатайым оқиғалардың салдарынан зардап шеккен адамдарға, құқық бұзушылық құрбандарына, босқындар мен мәжбүрлі қоныс аударушыларға көмек көрсету жөніндегі жұмыстарды жүргізуге;

2) Қылмыстық-процестік кодекстің 35-бабы бірінші бөлігінің 1) және   
2) тармақшалары негізінде өздеріне қатысты қылмыстық қудалау тоқтатылған адамдарды қоспағанда, сотталғандығы бар немесе болған, қылмыстық қудалауға ұшыраған немесе ұшыраған адамдарға көмек көрсетуге;

3) ауыр жұмыстарға, зиянды және (немесе) қауіпті жағдайдағы жұмыстарға тартуға болмайды»;

7) 14-бап мынадай мазмұндағы 9 және 10-тармақтармен толықтырылсын:

«9. Волонтер азаматтық қызметке арналған конкурсқа қатысқан кезде волонтерлік ұйым волонтерлерге волонтерлік қызметті жүзеге асырғаны туралы анықтама береді.

Анықтамада қол қойылған және волонтерлік ұйымның мөрімен (бар болса) куәландырылған, волонтерлік қызметтің кезеңі мен түрі көрсетіле отырып, волонтерлік қызметті жүзеге асыру туралы мәліметтер қамтылуға тиіс.

10. Волонтерлік ұйым уәкілетті орган бекіткен қағидаларға сәйкес волонтерлік қызметті есепке алу тізілімін жүргізеді.»;

8) 16-баптың 2-тармағы алып тасталсын;

9) 17-бап мынадай мазмұндағы 3-тармақпен толықтырылсын:

«3. Мемлекет волонтерлік ұйымдарға «Мемлекеттік мүлік туралы» Қазақстан Республикасының Заңына сәйкес коммуналдық мүлікті жеңілдікті шарттармен кейіннен сатып алу құқығынсыз сенімгерлік басқаруға беру түрінде қолдау көрсетеді.».

2-бап. Осы Заң:

1) 2023 жылғы 1 қаңтардан бастап қолданысқа енгізілетін 1-баптың 1-тармағын, 4-тармағын, 5-тармағын, 7-тармағының 1) тармақшасын, 2) тармақшасын, 3) тармақшасының сегізінші және тоғызыншы абзацтарын, 4) тармақшасының екінші, үшінші және төртінші абзацтарын, 5) тармақшасын, 6) тармақшасын, 7) тармақшасының он тоғызыншы, жиырмасыншы, жиырма бірінші абзацтарын, 8) тармақшасының он төртінші, он бесінші және он алтыншы абзацтарын, 9) тармақшасын, 10) тармақшасын, 13) тармақшасын, 14) тармақшасын, 15) тармақшасын, 16) тармақшасын, 8-тармағын, 10-тармағын, 12-тармағын, 14-тармағын;

2) 2023 жылғы 1 қаңтардан бастап қолданысқа енгізілетін 1-баптың 13-тармағы 1) тармақшасының он алтыншы абзацын, 6) тармақшасының алтыншы, он бірінші, он екінші, он үшінші, он төртінші және он бесінші абзацтарын қоспағанда, алғашқы ресми жарияланған күнінен кейін күнтізбелік алпыс күн өткен соң қолданысқа енгізіледі.

**Қазақстан Республикасының**

**Президенті**